Millm

duum|Galeriehollanner in Millm
Millm () is en Dörp un billt en Oortschop binnen de Gemeen Wuster Noordseeküst in’n Landkreis Cuxhoben in Neddersassen mit 1681 Inwahners. 

Blangen Millm sülvs höört to dor ok de lüttjeren Öörd Kraansborg, Sorthum, Northum, Bosenbüttel, Millm-Südermarren (mit’n Hoff Rosengoorn) un -Noordermarren un Millmer Moor mit to.

 Geografie 

Millm liggt op de Kant von de Geest (Hoge Lieth) na dat Siedland von de Masch von Land Wusten. Deelwies is dat Rebeed ok Moor. De wichtigsten Waterlööp sünd Cappler Waterlöös un Wallsgroov.

In’n Oosten von Millm liggt dat Naturschuulrebeed Hogensteenforst.

De Naveröörd sünd Knill un Scharnst in’n Noorden, Wanhöden in’n Noordoosten, Krümpel in’n Süüdoosten, Kraansborg un Holsseln in’n Süden, Dorum in’n Süüdwesten, Cappel in’n Westen un Spiek in’n Noordwesten.

 Historie 

In de Gemeen Millm doot de Hünengräver Millm I un Millm  II liggen.

De Kark in Millm is in de Midd von dat 12. Johrhunnert boot worrn. Millm kummt denn toeerst 1219 as Midelhem in de Oorkunnen vör. In dat Johr is dat Klooster in Millm grünnt worrn, dat denn na Olenwoold un noch later na Niewohl ümtagen is. De Naam bedüüdt Oort in de Midd. Millm liggt in de Midd twüschen Northum un Sorthum.

De Möhl in Millm is 1857 as Galeriehollanner boot worrn. De Möhl is bet 1955 lopen un 1998 an de Gemeen Millm verköfft worrn. In dat Johr hett sik ok en Möhlenvereen grünnt, de de Möhl bewohren will.

In’n Eersten Weltkrieg sünd 46 Soldaten ut Millm fullen oder vermisst un in’n Tweten Weltkrieg 97http://www.denkmalprojekt.org/dkm_deutschland/midlum_wk1u2_ns.htm.

In de Franzosentied von 1810 bet 1814 hett de Oort to de Mairie Spiek in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to dat Vaagdiegericht Land Wusten tohöört un denn to dat Amt Dorum. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

Mit de Gemeenreform in Neddersassen an’n 1. März 1974 hett de Gemeen Millm de Öörd Hartingspecken un Scharnst an de Gemeen Noordholt afgeven. An’n 1. Januar 2015 is Millm as Deel von de Samtgemeen Land Wusten mit de Gemeen Noordholt dör Fusion tohoopgahn un billt nu de Gemeen Wuster Noordseeküst.

 Inwahnertall 

 Religion 

duum|Kark in Millm
Millm is evangeelsch-luthersch präägt un billt mit de Pankratius-Kark en egen Kaspel.

För de Kathoolschen is de Twölv-Apostels-Kark in Olenwoold tostännig, de siet 2008 to de Karkengemeen St. Marien in Cuxhoben tohöört.

 Politik 

 Gemeenraad (bet 2014) 

Liddmaten
 2011:
 CDU: Lars Henken, Jörg-Andreas Sagemühl, Jochen tom Wörden
 SPD: Uta Balmer, Henry Kowalewski, Frank Lüdders, Michael Ziegeler
 Millmer List: Björn Heinsohn, Patrick Kröger, Harald Schewe, Holger Schewe

 Oortsraad (siet 2015) 

Liddmaten
 2015:
 CDU: Lars Henken, Jörg-Andreas Sagemühl
 SPD: Henry Kowalewski, Frank Lüdders
 Wählerinitiative Wuster List: Harald Schewe

 Börgermeesters 

Börgermeesters:
 Tied  Naam  Partei –31. Dezember 2014  Harald Schewe  bet 2006 SPD, denn Millmer List

Oortsbörgermeesters:
 Tied  Naam  Partei 1. Januar 2015–  Harald Schewe  Wählerinitiative Wuster List

 Wapen un Flagg 

Dat Wapen von Millm wiest op grönen Grund en sülvern Bischopsstaff, de twee gollen Ohren an’e Sieden hett un över den en gollen Wagg steiht.

De Staff steiht as Symbol för dat Klooster in Millm, dat hier von 1219 bet 1282 tohuus weer. De Wagg steiht för Millm as Marktoort un de Ohren för de Bueree.

 Kultur 

In Millm steiht en Denkmaal för de Fullenen ut de twee Weltkrieg’.

 Verenen 

Millm hett en egene freewillige Füürwehr, de 1900 grünnt worrn is, un en Schüttenvereen, de 1926 grünnt worrn is.

 Weertschop un Infrastruktur 

Op dat Rebeed von Millm liggt en Windpark mit alltohoop 71 Windrääd.

In’n Süüdoosten von de Gemeen Millm liggt de Noodlannplatz Millm. Dat weer en Stück von de Autobahn 27, dat so utboot weer, dat dat Militär dor licht en Flegerplatz von maken kann. Dorto müss blots de Middelleidplank afboot un en provisorischen Tower opstellt warrn.

De Noodlannplatz is 1982 bi’n Bo von de A 27 anleggt worrn. As 1992 de Kole Krieg toenn weer, harrn de Noodlannplatz keen groot Bedüden mehr un sünd opgeven worrn. De Noodlannplatz Millm is aver betherto nich trüggboot worrn un is jümmer noch in funkschoonsfähigen Tostand vörhannen.

De Filiaal von de Werser-Elv-Spoorkass in Millm hett to’n 1. Dezember 2015 dichtmaakt.

 Verkehr 

Dör Millm löppt de Landsstraat 135, de in’n Noorden na Olenwoold un an de Bundsstraat 73 ran geiht un in’n Süden över Holsseln, Sievern un Langen na Bremerhoben. In’n Süüdoosten geiht de Landsstraat 129 na Dorum, Mulsen un Wremen. Von de L 129 geiht na Westen de Kreisstraat 71 na Cappel.

De nächste Autobahn is de Autobahn 27 (Afsnidd Cuxhoben–Bremerhoben), de in’n Oosten ok dör dat Rebeed von de Gemeen dörlöppt. De Opfohrt 3 Noordholt liggt so fiev Kilometer in’n Noordoosten von Millm.

De nächste Bahnhoff is so bi söven Kilometer wied weg in’n Noorden de Bahnhoff Noordholt an de Bahnlien Bremerhoben-Cuxhoben.

 Scholen 

För de Grundschölers is de Grundschool Millm tostännig.

 Footnoten 

 Weblenken 

Kategorie:Landkreis Cuxhoben